RO Jurnalul Oficial al Uniunii Europene C 239/7

Actualizare a modelelor de permise eliberate de ministerele afacerilor externe ale statelor membre membrilor acreditați ai misiunilor diplomatice și ai reprezentanțelor consulare, precum și familiilor acestora, astfel cum sunt menționate la articolul 19 alineatul (2) din Regulamentul (CE) nr. 562/2006 al Parlamentului European și al Consiliului de instituire a unui cod comunitar privind regimul de trecere a frontierelor de către persoane (Codul frontierelor Schengen) (JO C 247, 13.10.2006, p. 85, JO C 153, 6.7.2007, p. 15, JO C 64, 19.3.2009, p. 18)

2009/C 239/03

Publicarea listei permiselor de ședere menționate la articolul 2 alineatul (15) din Regulamentul (CE) nr. 562/2006 al Parlamentului European și al Consiliului din 15 martie 2006 de instituire a unui cod comunitar privind regimul de trecere a frontierelor de către persoane (Codul frontierelor Schengen) (1) are la bază informațiile comunicate Comisiei de către statele membre în conformitate cu articolul 34 din Codul frontierelor Schengen.

În afară de publicarea listei în Jurnalul Oficial, pe site-ul internet al Direcției Generale Justiție, Libertate și Securitate este disponibilă o actualizare lunară a acesteia.

ISLANDA

Înlocuirea informațiilor publicate în JO C 247, 13.10.2006

De la 1 ianuarie 2009, Ministerul Afacerilor Externe eliberează noi cărți de identitate membrilor personalului misiunilor diplomatice și oficiilor consulare de carieră din Islanda.

Persónuskilríki/Carte de identitate albastră (a se vedea specimenul)

Această carte de identitate este eliberată personalului administrativ, tehnic și de serviciu al misiunilor diplomatice și oficiilor consulare de carieră din Islanda, precum și membrilor lor de familie care fac parte din gospodăria acestora.

Cartea de identitate este un card alb de plastic laminat (8,6 cm × 5,4 cm) cu benzi albastre în partea de sus pe ambele fețe. Pe recto apare un număr de serie înscris în banda albastră, o fotografie a titularului, numele acestuia, semnătura și funcția, precum și numele statului de trimitere. Pe verso, în banda albastră se indică tipul cărții – Persónuskilríki (carte de identitate) și că aceasta este eliberată de Ministerul Afacerilor Externe/Utanríkisráðuneytið. Pe carte este reprodusă stema republicii. Apare semnătura Șefului de protocol și se indică data emiterii și a expirării. Se precizează, în limba islandeză, că, la plecarea titularului din Islanda, cartea trebuie returnată Ministerului Afacerilor Externe.

Recto

Verso

Diplómatískt persónuskilríki/Carte de identitate diplomatică roșie (a se vedea specimenul)

Această carte de identitate este eliberată șefilor misiunilor diplomatice și oficiilor consulare, membrilor personalului diplomatic și funcționarilor consulari, precum și membrilor lor de familie care fac parte din gospodăria acestora.

Cartea de identitate este un card alb de plastic laminat (8,6 cm × 5,4 cm) cu benzi roșii în partea de sus pe ambele fețe. Pe recto apare un număr de serie înscris în banda roșie, o fotografie a titularului, numele acestuia, semnătura și funcția, precum și numele statului de trimitere. Pe verso, în banda roșie se indică tipul cărții – Diplómatískt persónuskilríki (carte de identitate diplomatică) și că aceasta este eliberată de Ministerul Afacerilor Externe/Utanríkisráðuneytið. Pe carte este reprodusă stema republicii. Apare semnătura Șefului de protocol și se indică data emiterii și a expirării. Se precizează, în limba islandeză, că titularul se bucură de privilegii și imunități diplomatice în temeiul legislației internaționale și că, prin urmare, este interzisă restricționarea libertății de circulație a acestuia.

Recto

Verso

(1) JO L 105, 13.4.2006, p. 1.